રાજકોટ મહાપાલિકાના સેન્ટ્રલ ઝોન હેઠળના વોર્ડ નં.13માં સમાવિષ્ટ મવડી અને ગોંડલ રોડ વિસ્તાર ડેંગ્યુગ્રસ્ત થઈ ગયો હોવાનો કોર્પોરેટર જાગૃતિબેન પ્રભાતભાઈ ડાંગરે આક્ષેપ કર્યો છે અને સાથે જ તેમણે આજે મ્યુનિસિપલ કમિશનરને કરેલી રજૂઆતમાં પોતે જાતે દવાખાનાઓ અને હોસ્પિટલોમાં બ મુલાકાત લઈને એકત્રિત કરેલા ડેંગ્યુ અને મેલેરિયાના દર્દીઓની સંખ્યાના આંકડા પણ આપ્યા છે ! તેમણે ઉમેર્યું હતું કે, તંત્રએ સત્તાવાર રીતે સમગ્ર શહેરમાં ચાર કેસ હોવાનું જાહેર કર્યું છે પરંતુ વોર્ડ નં.13માં જ ડેંગ્યુના 12 કેસ હોવાનું તેમણે કરેલા સર્વેમાં ધ્યાન પર આવ્યું છે. કમિશનરે કરેલી રજૂઆતની સાથે તેમણે હોસ્પિટલો, દવાખાનાઓ અને લેબોરેટરીઓના રિપોર્ટ પણ સાથે જોડયા હતા.